Ragnar Sundquist

Ragnar «Raggie» Sundquist (født 7. mai 1892 i Stockholm, død 10. november 1951 i Stockholm) var en svensk trekkspiller og komponist i første halvdel av 1900-tallet. 

Sundquist hadde tre lengre turneopphold i Amerika: 1912–13, 1916–20 og 1923–26. Han hadde booket reise på Titanics jomfrutur i 1912, men moren hans overtalte ham til å ta en senere båt. 
På slutten av 1920-tallet opptrådte Sundquist i en lang periode i et svensk radioprogram sammen med trekkspiller Sven Hylén.

Ragnar Sundquist var en profilert plateartist med over 400 utgivelser på svenske og amerikanske plateselskap. Han hadde en rekke utgivelser for Columbia og Victor Records i løpet av sine lange opphold i Amerika. På de amerikanske plateutgivelsene opptrådte Sundquist i duett med svenskfødte trekkspillere som Eric Berg, Arvid Franzen og Eric Olson. 
Han gjennomførte også turneer i statene sammen med Berg  og Franzen. To av hans mest kjente sanger var «Bågskytten» og «Lekande steg».

Sundquist iverksatte mange forretningsforetak, inkludert en musikkforretning, forlagshus og plateselskap. Han eide også sin egen trekkspillfabrikk, hvor han produserte sin egen modell, «Ragge Special».
Han var med å utvikle svensk trekkspillmusikk, og introduserte "belgskjelv"-teknikken i Sverige. Under et av amerikaoppholdene lærte han den italiensk-amerikanske spillestilen av Pietro Frosini, og gjorde denne populær i Sverige.

Ragnar Sundquist er begravet på Skogskyrkogården i Stockholm. Tidlig på 1970-tallet gjennomførte Sveriges Dragspelares Riksförbund en pengeinnsamling, som sørget for at det ble reist en minnesten ved hans grav.
I 2011 åpnet Library of Congress sin National Jukebox-nettside, ved å strømme lyd fra 18 av Sundquists plateinnspillinger.

Referanser

Eksterne lenker

Amerikansk avisarkiv (Historic American Newspapers)
Ragnar Sundquist
Bildefiler
Ragnar Sundquist
Fotodedikasjon fra Pietro Frosini til Arvid Franzen
Diskografi
Ragnar Sundquist på Victor Records.
Eric Berg på Victor Records.
Arvid Franzen på Victor Records.
Pietro Frosini på Victor Records.
Eric Olson på Victor Records.
Svensk musikk og film
Ragnar Sundquist 
Eric Berg 
Arvid Franzen 
Eric Olson (Olzen) 
Strøm lyd fra National Jukebox
Ragnar Sundquist
Eric Berg
Arvid Franzen
Pietro Frosini
Strøm lyd fra Internet Archive
Ragnar Sundquist
Scandinavian old-time
Videor
Gräsänklingen spilt av Ragnar Sundquist og Sven Hylén
Lill-Jans polka spilt av Ragnar Sundquist og Lasse Benny
Kiruna hambo spilt av Ragnar Sundquists Quintet

Svenske trekkspillere